Халҡы — башҡорттар. Оло һәм Кесе Алғазы була, хәҙерге ваҡытта Оло Алғазы Алғазы атамаһы менән йөрөтөлә. 1920 йылда ике ауылда 637 кеше иҫәпләнгән. XVIII быуат аҙағында утар булараҡ иҫәпкә алынған. Ауыл атамаһы нигеҙ һалыусы Алғазы Ғүмәровтың (улдары Мәҡсүт, Сәғит, Байдәүләт) исеменән алып бирелгән. Халҡы малсылыҡ, урман кәсептәре, һунар, солоҡсолоҡ менән шөғөлләнгән. ХХ быуат башында мәғдән һәм һибелгән алтын ятҡылыҡтарының эшкәртеүе башлана. Коллективлашыуға тиклем ЮУГАО-ның Алғазы приискыһы була. 1930 йылда крәҫтиәндәр «Ҡыҙыл октябрь» колхозына берләшә, артабан — ХХ-се партсъезд исемендәге колхоз. 1960 йылда тарҡатыла, уның базаһында Баймаҡ совхозының Алғазы бригадаһы ойошторола, һуңынан — «Баймаҡ» СПК-һы. Хужалыҡтың төп йүнәлеше — малсылыҡ һәм игенселек[2].